C 214/74
BG
Официален вестник на Европейския съюз
16.6.2023 г.
Сряда, 18 януари 2023 r.
70. подчертава важността на развитието на съгласувани, допълващи се и оперативно съвместими отбранителни способности за повишаване на сигурността на евроатлантическия регион в съответствие с принципа на единния комплект въоръжени сили; призовава ЕС и НАТО да поддържат глобално технологично лидерство във военните способности; подчертава необходимостта да се гарантира съгласуваност на резултатите между съответните процеси на планиране на развитието на способностите на ЕС и на НАТО; подчертава, че е необходимо ЕС да развие собствени отбранителни способности и стратегическа автономност, за да засили също така капацитета си да бъде по-силен партньор на своите съюзници; призовава държавите — членки на ЕС, които са членки на НАТО, да увеличат своите военни бюджети до най-малко 2 % от БВП в съответствие с насоките на НАТО; 71. приветства участието на САЩ, Канада и Норвегия в проекта по линия на ПСС за военна мобилност, който е от съществено значение за отбраната на Европа и е важен за повишаване на съгласуваността между съответните усилия на ЕС и НАТО за улесняване на движението на военни сили; въпреки това припомня, че участието на трети държави в отделни проекти по линия на ПСС трябва да се решава за всеки отделен случай, когато това участие е от стратегически интерес за ЕС; приветства неотдавнашното заявление на Обединеното кралство за присъединяване към проекта по линия на ПСС за военна мобилност; припомня на участващите в ПСС държави членки необходимостта от бързо изпълнение на техните оперативни и съвместни ангажименти; приветства структурирания диалог между ЕС и НАТО относно военната мобилност; приветства плана за действие за военната мобилност 2.0, представен от Комисията и ЗП/ВП на 10 ноември 2022 г., и призовава за бързото му изпълнение във взаимодействие с проекта по линия на ПСС за военна мобилност; призовава за укрепване на Механизма за свързване на Европа по отношение на проектите в областта на военната мобилност; призовава държавите членки да предприемат действия за опростяване и хармонизиране на процедурите за военна мобилност и за съкращаване на сроковете за предоставяне на разрешения, за да се даде възможност на държавите — членки на ЕС, да действат по-бързо и да се повиши ефективността на ответните действия; подчертава, че новият план за действие за военната мобилност трябва да гарантира, че изискванията в областта на инфраструктурата, устойчивостта и логистиката се оценяват от гледна точка на военната стратегия; подчертава необходимостта от допълнително финансиране за тази водеща инициатива за сътрудничество между ЕС и НАТО; призовава ЕС да обмисли възможността да покани Украйна, Грузия и Република Молдова да участват в проекти по линия на ПСС, като например военната мобилност; 72. изтъква значението на тесните връзки на ЕС със Съединените щати, които се основават на споделените ценности на демокрацията, свободата и принципите на правовата държава; оценява ангажираността на САЩ и настоящата им администрация с териториалната отбрана на Европа, по-специално с оглед на агресивната война на Русия срещу Украйна, която заплашва целия континент; отбелязва факта, че Съединените щати също са изправени пред предизвикателството в Индийско-Тихоокеанския регион да противодействат на нарастващата демонстрация на военна сила на Китай; подчертава, че държавите — членки на ЕС, трябва да увеличат усилията си за подобряване на европейските отбранителни способности, за да се проправи пътят за преместване на тежестта в дългосрочен план, така че ЕС да поема по-голяма отговорност за своята отбрана; 73. приветства диалога между ЕС и САЩ относно сигурността и отбраната като важен етап в по-тясното трансатлантическо сътрудничество; насърчава ЗП/ВП да отдели специално внимание на сигурността на регионите на източното и южното съседство в този диалог, да включи в дискусията области като инициативите за взаимна сигурност и отбрана, мисиите и операциите по линия на ОПСО, разоръжаването и неразпространението, борбата с тероризма, подобряването на обмена на информация между разузнавателните служби, въздействието на революционните технологии, изменението на климата, хибридните заплахи, киберотбраната, военната мобилност, управлението на кризи и отношенията със стратегически конкуренти; 74. отново призовава за институционализирано сътрудничество в областта на сигурността и отбраната с Обединеното кралство; насърчава Обединеното кралство да се ангажира сериозно с ЕС по належащите стратегически предизвикателства, като гарантира, че действията се допълват взаимно и предполагат полезни взаимодействия; насърчава ЗП/ВП да кани Обединеното кралство според конкретния случай на неформалните заседания на Съвета на министрите на външните работи (и на отбраната), за да обменя мнения по въпроси от общ интерес, като същевременно напълно се защитава независимостта на ЕС при вземането на решения; посочва, че паралелните проекти за разработване на бъдещи бойни въздушни системи представляват неефективно използване на ресурсите и поради това препоръчва двата проекта да бъдат обединени; приветства подкрепата на Обединеното кралство спрямо Украйна; 75. изразява силно безпокойство във връзка с повишаващата се нестабилност в регионите в съседство със Съюза, която често се дължи на умишлени действия от страна на злонамерени субекти, които посредством различни действия отслабват демократичните реформи, за да отслабят в крайна сметка ЕС; подчертава, че сигурността на ЕС е тясно свързана със сигурността на нашите непосредствени съседи в източното и южното съседство на ЕС, както и в Западните Балкани; призовава за по-задълбочено сътрудничество в областта на военната сигурност с единомислещи държави от Източното партньорство, включително чрез укрепване на свързаното със сигурността измерение на Източното партньорство, и за засилване на диалога в областта на политиката за сигурност и отбрана, по-специално с Украйна, Грузия и Република Молдова; призовава за засилено сътрудничество в областта на сигурността и отбраната с партньорите от южното съседство; призовава за това ЕС да играе значителна роля в Средиземноморието, след като се превърна във фактор, способен да